"У Пасланні лейтматывам гучала накіраванасць краіны ў будучыню: асваенне высокіх тэхналогій, пабудова эканомікі, у якой інтэлект - прыярытэтны рэсурс. Нетры Беларусі не такія багатыя, але ў нас ёсць вялікі чалавечы патэнцыял, які мы, як і асобныя краіны, якія кіраўнік дзяржавы прыводзіў у прыклад, можам выкарыстоўваць, каб зрабіць прарыў. Для гэтага нам патрэбны ініцыятыўныя і падрыхтаваныя кадры, прафесіяналы, якіх у патрэбнай колькасці вузаўская адукацыя пакуль не прадастаўляе", - адзначыў намеснік старшыні Пастаяннай камісіі па бюджэце і фінансах Палаты прадстаўнікоў Уладзімір Шыцько.